armvectores/hy_wikipedia_2023 huggingface dataset:
Արագիլները (հեքիաթ)

Արագիլները (դան․՝ Storkene), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1839 թվականին։


== Սյուժե ==
Հեքիաթը պատմում է արագիլների ընտանիքի մասին. ընտանիքում ապրում էին հայր արագիլը, մայր արագիլը և նրանց չորս ճուտիկները։ Բակում խաղացող երեխաներից ամենաչարաճճին մի օր սկսում է արագիլների մասին մի երգ երգել, իսկ մյուսները ձայնակցում էին նրան։ Արագիլի ձագերը լսելով երգը, վախենում են և սկսում ճվճվալ։ Մայր արագիլը փորձում էր ամեն կերպ հանգստացնել նրանց։ Երեխաներից միայն Պետերը չէր երգում, որովհետև չէր ուզում բարկացնել թռչուններին։ Մայր արագիլը իր ձագերին բացատրում է, թե ինչքան լավ կլինի, եթե նրանք թռչել սովորեն և հորդորում է չվախենալ երեխաների երգերից։ Մի օր էլ ճտերը սկսում են թռչել սովորել։ Երեք օր անց նրանք արդեն կարողանում էին թռչել, բայց ոչ շատ հեռու։ Իսկ որոշ ժամանակ անց նրանք արդեն շատ թեթև ու գեղեցիկ էին թռչում։ Աշնանը փոքրիկ արագիլները այնքան լավ էին թռչում, որ նրանք կարող էին մրցանակ ընտրել իրենց համար։ Արագիլները որոշում են քույրիկներ և եղբայրներ նվիրել խելոք երեխաներին, իսկ ամենաչար երեխային նվեր են տանում շատ խորը քնած փոքրիկի, որը երբեք չէր արթնանալու։

Մայր արագիլ

Հայր արագիլ
Ձագուկ արագիլներ
Չար երեխաներ
Պետեր (բարի երեխա)


== Ծանոթագրություններ ==


== Արտաքին հղումներ ==
Արագիլները
Օլխովչիկ (գյուղ, Տյաչևի շրջան)

Անվան այլ կիրառումների համար տե՛ս՝ Օլխովչիկ (այլ կիրառումներ)Օլխովչիկ (ուկրաիներեն՝ Вільхівчик), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Օլխովչիկ գյուղում բնակվում էր 1 441 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քահանան Կադիսից

Քահանան Կադիսից (իսպ.՝ Sacerdote de Cádiz), Կադիս քաղաքից հայտնաբերված քահանայի բրոնզե և ոսկե ֆիգուր։


== Նկարագրություն ==
«Քահանան Կադիսից» տղամարդու բրոնզե և ոսկե ֆիգուրը հայտնաբերվել է 1928 թվականին Կադիս քաղաքում (Անդալուսիա, Իսպանիա)։ Այժմ գտնվում է Մադրիդի ազգային հնագիտական թանգարանում։ Թվագրվում է մ. թ. ա. 8-րդ դար։ Ֆիգուրը ներկայացնում է Պտահ աստծուն կամ Մելկատ տաճարի քահանային։ Ըստ վերջին ուսումնասիրությունների՝ ֆիգուրը կարող է լինել այն արձանախմբի ֆիգուրներից, որոնք ներկայացնում են ոչ-եգիպտացի աստվածներին, հավանաբար այն աստվածներին, ովքեր պահպանել են առևտուրը Միջագետքում։ Ֆիգուրի կեցվածքը, հագուստը, ինչպես նաև ձեռքերում պահված իրերը, դեմքի ոսկե երիզը բացահայտում են նրա աստվածային լինելը։
Նմանատիպ ֆիգուրներ տարածված են եղել Եգիպտոսում մ. թ. ա. 2-րդ դարում։ Երկաթի դարում դրանք ստեղծվում էին Փյունիկիայում և ավելի ուշ տարածում գտան Միջագետքում։


=== Չափերը ===
Քանդակն ունի 12.9 սմ բարձրություն, 3.9 սմ լայնություն։


== Հայտնաբերում ==
Ֆիգուրը հայտնաբերվել է 1928 թվականին Կադիսում Telefónica շինության հիմնադրման ժամանակ։ Հայտնաբերողներն այն հանձնել են ճարտարապետ Ֆրանցիսկո Էռնանդես Ռուբիոյին։ Այնուհետև այն համալրել է Մադրիդի ազգային հնագիտական թանգարանի հավաքածուն։


== Գրականություն ==
Edward Lipinski (Ed.), Dictionnaire de la civilisation phénicienne et punique, Brepols, Turnhout 1992, XXII + 502 p., 14 pl.
(es) Asunción Martín: Sacerdote de Cádiz, M.A.N., 2008.


== Ծանոթագրություններ ==
Ֆրեդ Ֆրայդեյ

Իմո Ֆրեդ Ֆրայդեյ (մայիսի 18, 1995 թ., Պորտ Հարկորտ, Նիգերիա), նիգերիացի ֆուտբոլիստ, «ԱԶ Ալկմար» ֆուտբոլային ակումբի հարձակվողն է։


== Ակումբային կարիերա ==
Ֆրայդեյը ֆուտբոլով սկսել է զբաղվել նիգերիական «Բուժոկ» ակումբում։ 2013 թ․ ֆուտբոլիստին հրավիրում են նորվեգական «Լիլեսթրյոմ», որտեղ օգոստոսի 16-ին իր առաջին պրոֆեսիոնալ պայմանագիրն է կնքում 3 տարի ժամկետով։ Նորվեգիայի առաջնությունում իր առաջին խաղն անցկացրել է սեպտեմբերի 21-ին, երբ թիմը մրցում էր «Հյոյնեֆոս» ակումբի հետ։ Լիլեսթրյոմի կազմում իր առաջին գոլը խփել է 2014 թ․ օգոստոսի 1-ին, երբ թիմը մրցում էր «Բրան» ակումբի հետ։
2016 թ․ ամռանը ֆուտբոլիստը տեղափոխվում է «ԱԶ Ալկմար» ստորագրելով 4 տարվա պայմանագիր։ Տրանսֆերի արժեքը կազմում էր 1.5 մլն եվրո։ Ֆուտբոլիստով հետաքրքրված էին նաև «Սպարտակ» և «Հերթա» ակումբները։ ԱԶ Ալկմարի կազմում իր առաջին խաղն անցկացրել է հուլիսի 28-ին, երբ թիմը Եվրոպայի Լիգայի որակավորման խաղում մրցում էր հունական «ՊԱՍ» ակումբի հետ։ Օգոստոսի 7֊ին իր առաջին խաղն է անցկացրել Նիդերլանդների առաջնությունում, երբ թիմը մրցում էր «Հերենվեն» ակումբի հետ։ Ալկմարի կազմում իր առաջին գոլը խփել է օգոստոսի 18-ին, երբ թիմը Եվրոպայի Լիգայի որակավորման փուլում մրցում էր սերբական «Վոյվոդինա» ակումբի հետ։
2018 թ․ սկզբին Ֆրայդեյը վարձավճարով տեղափոխվում է Ռոտերդամի «Սպարտա»։ Նոր ակումբի կազմում իր առաջին խաղն անցկացրել է հունվարի 16-ին, երբ թիմը մրցում էր «Վիտես» ակումբի հետ։ Սպարտայի կազմում իր առաջին գոլը խփել է փետրվարի 4-ին, երբ թիմը մրցում էր «Վիլլեմ II» ակումբի հետ։


== Ծանոթագրություններ ==


== Հղումներ ==
Ֆրայդեյը soccerway.com կայքում
Ֆրայդեյը sports.ru կայքում
Ֆրայդեյը worldfootball.net կայքում
Ռեջի Թեուս

Ռեջինալդ Ուեյն Թեուս (անգլ.՝ Reginald Wayne Theus, հոկտեմբերի 13, 1957(1957-10-13), Ինգլվուդ, Լոս Անջելես շրջան, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է հարձակվող պաշտպանի դիրքում։ Սովորել է Լաս Վեգասի Նևադայի համալսարանում։ 1978 թվականի NBA դրաֆթի ժամանակ ընտրվել է «Չիկագո Բուլս» ակումբի կողմից՝ 9-րդ համարի ներքո։ Հետագայում հանդես է եկել «Կանզաս Սիթի Օմահա / Սակրամենտո Քինգս», «Ատլանտա Հոքս», «Օռլանդո Մեջիք» և «Նյու Ջերսի Նեթս» ակումբների կազմում։ NBA-ում ընդհանուր առմամբ անցկացրել է 13 մրցաշրջան։ 1979 թվականի Թեուսը ընդգրկվել է NBA սկսնակների հավաքականի կազմի մեջ։ Երկու անգամ մասնակցել է NBA բոլոր աստղերի խաղին (1981, 1983)։ Կարիերայի ընթացքում ընդհանուր առմամբ խաղացել է 1023 խաղ, որոնցում հավաքել է 19 015 միավոր (18,5 մ/խ), կատարել է 3349 անդրադարձ, 6453 փոխանցում, 1206 խլում և 236 բլոկշոտ։ Կարիերայի ավարտից հետո մարզել է «Սակրամենտո Քինգս» ակումբը։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Մազմանյան (այլ կիրառումներ)

Մազմանյան, կարող է վերաբերել,

Համբարձում Մազմանյան, հայ թարգմանիչ, ԽՍՀՄ գրողների միության անդամ 1934-ից (1892-1967)։
Մարտին Մազմանյան, հայ խորհրդային կոմպոզիտոր, խմբավար, մանկավարժ, երաժշտական-հասարակական գործիչ (1899)։
Միքայել Մազմանյան, ՀՀ վաստակավոր ճարտարապետ (1899-1971)։
Մկրտիչ Մազմանյան, հայ խորհրդային հոգեբան (1910-1977)։
Սննդի հիգիենա

Սննդի հիգիենա, սննդամթերքի հիգիենա, հիգիենայի բաժին, որն ուսումնասիրում է սննդամթերքների բաղադրությունը, դրանց սննդային ու կենսաբանական արժեքը, սննդի կազմակերպման սկզբունքները։


== Սննդի հիգիենայի հիմնական խնդիրներ ==
Սննդի հիգիենայի հիմնական խնդիրներն են՝ մարդկանց ռացիոնալ սննդի հիմունքների մշակումը, ելնելով էներգիայի և առանձին սննդանյութերի (սպիտակուցներ, ճարպեր, ածխաջրեր, վիտամիններ և հանքային աղեր) նկատմամբ օրգանիզմի պահանջից, տարիքից, սեռից, աշխատանքի բնույթից, բնակլիմայական պայմաններից և այլն։ Դրա հիման վրա բնակչության տարբեր տարիքային և մասնագիտական խմբերի համար (գործարան, գյուղացիական տնտեսություն, դպրոց, մանկապարտեզ և այլն) մշակվում են սննդի ֆիզիոլոգիական օպտիմալ նորմաներ՝ բնակչության առողջության ու աշխատունակության պահպանման, կյանքի տևողության երկարացման համար։
Սննդի հիգիենան ուսումնասիրում է նաև սննդի բաղադրամասերի անբավարարության կամ ավելցուկի հետ կապված սննդային (ալիմենտար) հիվանդությունները (հիպովիտամինոզներ և ավիտամինոզներ, սննդային սնուցողական բնույթի խանգարումներ, տեղաճարակային խպիպ, սակավարյունության որոշ ձևեր և այլն), դրանց կանխարգելման միջոցները։ Սննդի հիգիենաով զբաղվում է բանվորական տարբեր խմբերի համար կանխարգելիչ սննդի, սննդային թունավորումների ճիճվային հիվանդությունների (տրիխինելոզ, տենիոզ և այլն), վարակիչ հիվանդությունների (բրուցելոզ, դաբաղ և այլն) ուսումնասիրության և դրանց կանխարգելման ու վերացման հարցերով։


== Սննդի հիգիենայի մշակում ==
Սննդի հիգիենան մշակում է սննդամթերքների մեջ թունաքիմիկատների և քիմիական պարարտանյութերի մնացորդային քանակներից առաջացող քրոնիկական թունավորումների կանխարգելման, սննդամթերքների արտադրության, պահպանման, տեղափոխման ու վաճառքի ընթացքում սանիտարահիգենիկ և հակահամաճարակային միջոցառումներ, ինչպես նաև հասարակական սննդի ձեռնարկություններում՝ սանիտարական հսկողության արդյունավետ մեթոդներ։ Սննդի հիգիենան օգտվում է հետազոտության ֆիզիկական, քիմիական, կենսաքիմիական, կենսաբանական, բակտերիոլոգիական, բուսաբանական, վիճակագրական և այլ մեթոդներից։
Բրյուսելի սկանդինավյան դպրոց

Բրյուսելի սկանդինավյան դպրոց կամ ԲՍԴ (ֆր.՝ École Reine Astrid, ֆիններեն՝ Brysselin Skandinaavinen koulu, շվեդերեն՝ Scandinavian School of Brussels), միջազգային դպրոց Բելգիայի մայրաքաղաք Բրյուսելից 20 կմ հեռավորության վրա գտնվող Վաթեռլոոյի արվարձանում։
Ծառայում է 2-19 տարեկան աշակերտների համար։ Դպրոցում գործում է ինչպես նախադպրոցական, այնպես էլ Շվեդիային, Նորվեգիային, Դանիային և Ֆինլանդիային նվիրված ակադեմիական կրթություն։
Դպրոցը առաջարկում է նաև բակալավրիատ, որի կրթական ծրագիրը դասավանդվում է 140 երկրների 4000 դպրոցներում։


== Հիմնական շինություններ ==
Բրյուսելի սկանդինավյան դպրոցի կազի մեջ են մտնում հետևյալ շինությունները՝

Բրյուսելի սկանդինավյան դպրոցի գլխավոր շենք, որի մեջ են մտնում գրադարանը, նախադպրոցական սրահը, ինչպես նաև 1-3-րդ դասարանի աշակերտների համար նախատեսված գիմնազիա։
Պավիլյոնգ՝ դպրոցական սրահ, որտեղ կարելի է ժամանակն անցկացնել խաղեր խաղալով։
«FS-2» սրահ, որը ներառում է երաժշտական սրահ, մարզադահլիճ և տարբեր մակարդակի դասասենյակներ։
Գիշերօթիկի սրահ և ճաշարան՝ կարիքավոր աշակերտների համար։


== Սովորողներ ==
Բրյուսելի սկանդինավյան դպրոցի ուսանողների մեծ մասը եկել են Սկանդինավյան թերակղզու երկրներից։ Դրանք հիմնականում բելգիայաբնակ շվեդները, դանիացիները, ֆինները և նորվեգացիներն են։
Ըստ 2015 թվականի՝ նրանց թիվը կազմում էր գրեթե 300 սովորող։ Դպրոցը գտնվում է Բրյուսելի հարավային արվարձաններից Վաթեռլոոյում։
Հիմնական դասավանդվող լեզուներն են ֆրանսերենը, անգլերենը, շվեդերենը։ Այլընտրանքային լեզուներ են նորվեգերենը, դանիերենը, ֆիններենը և հոլանդերենը։


== Ծանոթագրություններ ==
Քյամալ Ալեքպերով

Քյամալ Ջամալ օղլի Ալեքպբարով(ադրբ.՝ Kamal Camal oğlu Ələkbərov, մարտի 20, 1928(1928-03-20), Վարանդա, Ջաբրայիլի գավառ, Ադրբեջանական ԽՍՀ, ԱԽՖՍՀ, ԽՍՀՄ - մայիսի 21, 2009(2009-05-21), Բաքու, Ադրբեջան), ադրբեջանցի նկարիչ և քանդակագործ, վաստակավոր նկարիչ (1982), ժողովրդական նկարիչ 2002;


== Կենսագրություն ==
Քյամալ Ալեքպերովը ծնվել է 1928 թվականի մարտի 20-ին՝ Ադրբեջանական ԽՍՀ Ֆուզուլի քաղաքում։ 1948 թվականին Ալեքպբարովն ավարտել է Ադրբեջանի Նկարչության դպրոցը։ Այստեղ Ալեքպարովի ուսուցիչը ԽՍՀՄ ժողովրդական նկարիչ Պինխոս Սաբսայն էր։ 1948-1954 թվականներին սովորել է Մոսկվայի Վասիլի Սուրիկովի անվան գեղարվեստական պետական ինստիտուտում։ Ալեքպերովի դիպլոմային աշխատանքը «Խաղաղության համար» խորաքանդակ էր։


== Ստեղծագործություններ ==
Ստեղծագործել է մոնումենտալ, մոնումենտալ-դեկորատիվ և հաստոցային քանդակագործության բնագավառներում։ 1953 թվականից Քյամալ Ալեքպերովը եղել է ցուցահանդեսների մասնակից։ Հեղինակել է Աջեմիի արձանը, որի բացումը կայացել է 1976 թվականին։ Բացի այդ, նա 50-ից ավելի բարձրաքանդակների, բոլորաքանդակների, կիսանդրիների հեղինակ է, որոնց շարքում հիշատակման են արժանի գործերից են  Սոցիալիստական աշխատանքի հերոսներ Շամամա Հասանովա և Բաստի Բագիրովայի հուշարձաններ, «Ջաֆար Ջաբարլի»ի, «Իլյաս Էֆենդիև»ի, «Միրզա Ալիև»ի, «Արիֆ Մելիքով»ի, «Լյաթիֆ Քերիմով»ի քանդակագործական դիմանկարներ։
Ադրբեջանի Նախագահ Հեյդար Ալիևի 2002 թվականի մայիսի 30-ի հրամանագրով Քյամալ Ալեքպերովին շնորհվել է Ադրբեջանի ժողովրդական նկարչի կոչում։
Նա մահացել է 2009 թվականի մայիսի 21-ին, 81 տարեկան հասակում։


== Ծանոթագրություններ ==
Թուրկունիս

Թուրկունիս, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Մեծ Զաբ գետի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քվեդա Լուհա

Քվեդա Լուհա (վրաց.՝ ქვედა ლუჰა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 26 մարդ։


== Ծանոթագրություններ ==
Գավ անունով փիսիկը

Գավ անունով փիսիկը (ռուս.՝ Котёнок по имени Гав), Լև Ատամանովի մուլտֆիլմերի շարք փոքրիկ փիսիկի և նրա առօրեայի մասին։ Մուլտֆիլմերի վերջին եզրափակիչ սերիան թողարկվել է ռեժիսորի մահից հետո։
Սցենարը գրվել է համանուն հեքիաթի հիման վրա, որի հեղինակը Գրիգորի Օստերն է։ Մուլտֆիլմը պատմում է Գավ անունով փիսիկի արկածների և նրա ընկեր Շարիկ անունով շնիկի մասին։ Գավը մշտապես հայտնվում է անախորժությունների մեջ, երբ տանից դուրս է գալիս։ Դա կապված է նրա անվան հետ։ Նա վստահ է, որ պետքա չխուսափել դժվարություններից, որովհետև բակի տարիքով կատուն իրեն ասել է․ «Քեզ միշտ տհաճություններ են սպասվում!»: Գավը գիտի՝ ինչպես ուտելիքը կիսել 2 մասի, կարողանում է գաղտնի լեզվով խոսել։ Տնային կատուների մասնագետի կարծիքով, Հաֆի արտաքինը ավելի շատ համապատասխանում է հին սիամական ցեղատեսակին։
Մուլտֆիլմի հիմնական գաղափարը ընկերություն սերմանելն է, մեծերի և փոքրերի փոխհարաբերությունների մասին է։


== Պատմություն ==
Սկզբում Գավը եղել է նարնջագույն և սովորական փիսիկ, բայց վերջում մուլտիկպլիկատոր Լեոնիդ Շվարցմանը որոշել է, որ փիսիկը լինի ազնվացեղ՝ որպես նախատիպ վերցրել է սիամական կատվատեսակին։ Ֆելինոլոգների (Ֆելինոլոգիան զոոլոգիայի ճյուղերից է) կարծիքով, Գավն իր ներաշխարհով նման է Thai cat կատվի տեսակին։

Գավ անունով փիսիկը (թողարկում 1) (1976)
Գավ անունով փիսիկը (թողարկում 2) (1977)
Գավ անունով փիսիկը (թողարկում 3) (1979)
Գավ անունով փիսիկը (թողարկում 4) (1980)
Գավ անունով փիսիկը (թողարկում 5) (1982)


== Ծանոթագրություններ ==


== Գրականություն ==
Գրիգորի Օստեր։ Գավ անունով փիսիկը. -Մ.: ԱՍՏ, 2012.- 65 էջ- (Հեքիաթ մուլտֆիլմեր).- ISBN 5-17-028978-2, 978-5-271-42459-5. .
Գրիգորի Օստեր. Գրիգորի Օստերի բոլոր հեքիաթները.-Մ.: ԱՍՏ, 2012.- 320 էջ- ISBN 978-5-17-023304-5, 978-5-271-40318-7.
Ռուսկո-Լյուտինո (Կույբիշևի շրջան)

Ռուսկո-Լյուտինո (ռուս.՝ Русско-Лютино), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Ստարայա Բալկա

Ստարայա Բալկա (ռուս.՝ Старая Балка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Տորգուն գետի ձախ ափին՝ 55 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ներքին Դոն ավազանային շրջանին, գետի ջրատնտեսային տեղամասը՝ Տորգուն գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 11010002112112100011280
Հիդրոլոգիական ուսումնասիրությունների կոդը - 112101128
Ավազանի կոդը - 11.01.00.021
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռաուֆ Աթաքիշիև

Ռաուֆ Իսրաֆիլ օղլի Աթաքիշիև (ադրբ.՝ Rauf İsrafil oğlu Atakişiyev, հուլիսի 15, 1925(1925-07-15), Գյոքչայ, Ադրբեջանական ԽՍՀ, ԱԽՖՍՀ, ԽՍՀՄ - փետրվարի 3, 1994(1994-02-03)), ադրբեջանցի երգիչ (քնարական տենոր), դաշնակահար, մանկավարժ, Ադրբեջանական ԽՍՀ ժողովրդական արտիստ;


== Կենսագրություն ==
Ռաուֆ Աթաքիշիևը ծնվել է 1925 թվականի հուլիսի 15-ին Գյոքչայի քաղաքում։ 1943 թվականին ընդունվել է Ադրբեջանի պետական կոնսերվատորիա։ 1946 թվականից սովորել է Մոսկվայի պետական կոնսերվատորիայում ՝Կ. Կ. Իգումնովի դաշնամուրի դասարանում  և Ա. Նեժդանովայի վոկալ դասարանում։ 1952 թվականին, ասպիրանտուրան ավարտելուց հետո, նա վերադարձել է Բաքու։ Նա սկսեց ելույթ ունենալ որպես Օպերայի և բալետի թատրոնի դաշնակահար և երգիչ-մենակատար։ 1953 թվականից սկսեց դասավանդել Ադրբեջանի պետական կոնսերվատորիայում։ 1969 թվականից ղեկավարել է դաշնամուրի բաժինը։
1967 թվականին Աթաքիշիևին շնորհվեց Ադրբեջանական ԽՍՀ ժողովրդական արտիստի կոչում։ 1972 թվականին դարձել է Ադրբեջանի պետական կոնսերվատորիայի պրոֆեսոր։ Ռ.Աթաքիշիևը պարգևատրվել է Հոբելյանական Լենինի շքանշանով, ժողովուրդների բարեկամության շքանշանով, Ադրբեջանի ԽՍՀ Գերագույն խորհրդի նախագահության պատվո վկայագրերով։
Ռաուֆ Աթաքիշիևը մահացել է 1994 թվականի փետրվարի 3-ին։


== Ծանոթագրություններ ==
Ֆուադ Մուրադով

Ֆուադ Ռաուֆ օկլի Մուրադով (ադրբ.՝ Muradov Fuad Rauf oğlu, հուլիսի 22, 1979(1979-07-22), Բաքու, Ադրբեջանական ԽՍՀ, ԽՍՀՄ), ադրբեջանցի հասարակական-քաղաքական գործիչ, Ադրբեջանի Հանրապետության սփյուռքի հետ աշխատանքի պետական ​​կոմիտեի նախագահ, ԱՀ երիտասարդների կազմակերպությունների ազգային խորհրդի 4-րդ նախագահ, Ադրբեջանի Հանրապետության Միլի Մեջլիսի պատգամավոր՝ III, IV և V գումարումների։ 


== Կենսագրություն ==
Ֆուադ Մուրադովը ծնվել է 1979 թվականի հուլիսի 22-ին Բաքու քաղաքում։ 1986-1996 թվականներին սովորել է Բաքվի թիվ 6 միջնակարգ դպրոցում։ 2000 թվականին ավարտել է Ադրբեջանի պետական ​​նավթային ակադեմիայի կառավարման ֆակուլտետը։ 2002 թվականին նա ավարտել է մագիստրատուրան։ Նա եղել է ասպիրանտ և գիտաշխատող Ադրբեջանի Գիտությունների ազգային ակադեմիայի։ 2010 թվականին պաշտպանել է դիսերտացիան։ Քիմիական գիտությունների դոկտոր է։ Նա 10 գիտական ​​աշխատությունների և մենագրության հեղինակ է։
Տիրապետում է ադրբեջաներեն, ֆրանսերեն, ռուսերեն և անգլերեն։ Ամուսնացած է, ունի երկու երեխա։


== Աշխատանքային գործունեություն ==
2002-2004 թթ. - ԱՀ երիտասարդների կազմակերպության ազգային խորհրդի գլխավոր քարտուղար։
2004–2012 թթ. - ԱՀ երիտասարդների կազմակերպության ազգային խորհրդի նախագահ։
2005 թ. - Ընտրվել է Ադրբեջանի Հանրապետության Միլի մեջլիսի III գումարման պատգամավոր։
2006 թ. - Հարավային Կովկասի խորհրդարանական նախաձեռնող խմբի անդամ։
2008 թ. - Կոռուպցիայի դեմ ՄԱԿ-ի կոնվենցիայի Գլոբալ աշխատանքային խմբի անդամ։
2010 թ. - Ընտրվել է Ադրբեջանի Հանրապետության Միլի մեջլիսի IV գումարման պատգամավոր։
2011–2018 թթ. - «Եվրանեսթի» խորհրդարանական վեհաժողովի էներգետիկ անվտանգության կոմիտեի համանախագահ։
2012 թ. - Ընտրվել է «Մեծ մետաքսի ճանապարհ» միջազգային երիտասարդների միության նախագահ։
2015 թ. - Ընտրվել է Ադրբեջանի Հանրապետության Միլի մեջլիսի V գումարման պատգամավոր։
2018 թ. - Ադրբեջանի Հանրապետության սփյուռքի հետ աշխատանքի պետական ​​կոմիտեի նախագահ։


== Ծանոթագրություններ ==
Կոզլայու

Կոզլայու  (ռուս.՝ Козлаю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափից 1095 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061968
Կոդը ըստ հիդրոլոգիական հետազոտության (ՌԴ) — 103006196
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
935

935 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 935 թվականն է, 
X դարի 35-րդ տարին։


== Դեպքեր ==


== Ծնունդներ ==


== Մահեր ==
Կուկուևո (այլ կիրառումներ)

Կուկուևո, կարող է վերաբերել՝

Կուկուևո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Կուկուևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կուկուևո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
(5446) Հեյլեր

(5446) Հեյլեր (անգլ.՝ Heyler), աստերոիդ աստերոիդների գոտու արտաքին մասում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,216818 ա. մ., առավելագույնը մոտենում է 2,7979 ա. մ. հեռավորության վրա և հեռանում 3,6357 ա. մ.։ Արեգակի շուրջ մեկ ամբողջական պտույտ է կատարում 2107,36 երկրային օրվա ընթացքում, իր ուղեծրով շարժվելով միջինում 0,17083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5446) Հեյլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քառորդտոնային համակարգ

Քառորդտոնային համակարգ, հնչյունային համակարգ, որը հիմնված է օկտավան սովորական 12 կիսատոների փոխարեն 24 հավասար քառորդ տոն ինտերվալների բաժանման վրա։ 1910 թվականից տեսականորեն հիմնավորվել է և կիրառվել որոշ կոմպոզիտորների ստեղծագործական պրակտիկայում։ Քառորդտոնային համակարգի ճանաչված կողմնակիցներից էր չեխ կոմպոզիտոր Ա․ Հաբան։
Պրինցիպատ

Պրինցիպատ, Հին Հռոմում վաղ կայսրության ժամանակաշրջանում (մ․թ․ա․ 193 թ.) ձևավորված միապետության յուրահատուկ ձևի պայմանական անվանումը պատմական գրականության մեջ։ Օկտավիանոս Օգոստոսը մ․թ․ա․ 29-ից մինչև 28-ին դարձել է սենատի պրինցեպս՝ ծերակուտականներից առաջինը (այստեղից էլ Պրինցիպատ անվանումը)։ Պրինցիպատի ժամանակաշրջանում ձևականորեն պահպանվել են հանրապետական մի շարք հաստատություններ՝ ծերակույտը, կոմիտիաները, մագիստրատուրաները (բացի ցենզորից), որոնք կորցրել են իրենց քաղաքական նշանակությունը, քանի որ դրանց ընտրությունները և գործունեությունը կարգավորել է կայսրը։
Իրական իշխանությունը գտնվել է կայսեր բյուրոկրատական ապարատի ձեռքին, որի գործունեության ոլորտը աստիճանաբար ընդլայնվել է։


== Տես նաև ==
Դոմինատ


== Գրականություն ==
Маяк И. Л. Принципат // Советская историческая энциклопедия
Обнорский Н. П. Принципат // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
Վարազափուշ

Վարազափուշ (լատ.՝ Carlina), աստղածաղկազգիների (բարդածաղկավորներ) ընտանիքի երկամյա կամ բազմամյա խոտաբույսերի, հազվադեպ՝ թփերի ցեղ։ Հայտնի է մոտ 20, ՀՀ-ում՝ 1 տեսակ՝ 

սովորական վարազափուշ (Carlina vulgaris)։


== Տարածում ==
    
Տարածված է Շիրակի, Վայոց ձորի, Տավուշի, Սյունիքի մարզերի ստորին և վերին լեռն, գոտիներում։ Աճում է լեռնատափաստաններում, չոր մացառուտներում և ճամփեզրերին։


== Կենսաբանական նկարագիր ==
Ցողունը բարձրությունը՝ 20-70 սմ է (որոշ տեսակներ անցողուն են)։ Տերևները հերթադիր են, փշոտ, փետրաձև բլթակավոր։ Զամբյուղները մեկական են, կիսագնդաձև, բազմածաղիկ, գտնվում են ցողունի ծայրին կամ նստադիր են՝ արմատամերձ տերևավարդակում։
Ծաղիկները երկսեռ են, կարմիր կամ դեղին։ Ծաղկում է հունիս-սեպտեմբերին։ Պտուղը խիտ թավոտ, փուփուլիկով սերմիկ է։ 


== Բժշկության մեջ ==
Վարազափուշը դեղաբույս է։ Որը պարունակում է ալկալոիդներ, պոլիացետիլային թթուներ, ֆլավոնիդներ։ Պատրաստուկներն օգտագործում են ստամոքսի թերֆունկցիայի, ռևմատիզմի ժամանակ և որպես քրտնաբեր միջոց։ 


== Տեսակներ ==
28 տեսակ


== Պատկերասրահ ==
    

		
		
		
		
		


== Ծանոթագրություններ ==


== Գրականություն ==
Hermann Meusel, Arndt Kästner։ Lebensgeschichte der Gold- und Silberdisteln. Monographie der mediterran–mitteleuropäischen Compositen-Gattung Carlina. Band II. Artenvielfalt und Stammesgeschichte der Gattung. In։ Denkschriften. Österreichische Akademie der Wissenschaften, Mathematisch-Naturwissenschaftliche Klasse. Band 128, S. 1–657, ISBN 3-211-86558-6.
Hermann Meusel, Arndt Kästner, Ernst Vitek։ The evolution of Carlina – A hypothesis based on ecogeography. In։ D. J. N. Hind et al. (Hrsg.)։ Proceedings of the International Compositae Conference. Band 1, S. 723–737, Kew 1994.
Werner Rothmaler (Begr.), Eckehart J. Jäger, Klaus Werner (Hrsg.)։ Exkursionsflora von Deutschland. Gefäßpflanzen: Grundband. 18. Aufl. Spektrum Akademischer Verlag, 2002, ISBN 3-8274-1359-1, S. 469.
Ingrid Schönfelder, Peter Schönfelder։ Kosmos-Atlas Mittelmeer- und Kanarenflora. Franckh-Kosmos, Stuttgart 1994, ISBN 3-440-06223-6.


== Արտաքին հղումներ ==
Flora Europaea: Carlina species list and distributions
Compound summary: carlina oxide. PubChem.
Վադիմ Սոբկո

Վադիմ Նիկոլաևիչ Սոբկո (ուկրաիներեն՝ Собко Вадим Миколайович, մայիսի 5 (18), 1912, Մոսկվա, Ռուսական կայսրություն - սեպտեմբերի 12, 1981(1981-09-12), Կիև, Ուկրաինական ԽՍՀ, ԽՍՀՄ), ուկրաինացի գրող։ Ստալինի 3-րդ աստիճանի մրցանակի դափնեկիր (1951)։ ԽՄԿԿ անդամ 1940 թվականից։


== Կենսագրություն ==
Վադիմ Սոբկոն ծնվել է 1912 թվականին Մոսկվայում, զինվորականի ընտանիքում։ 1930 թվականին ավարտել է Լուգանսկի արդյունաբերական պրոֆտեխնիկական դպրոցը։ 1930-1934 թվականներին աշխատել է Խարկովի տրիկոտաժի գործարանում որպես փականագործ։ 1934-1939 թվականներին սովորել է Կիևի համալսարանի բանասիրական ֆակուլտետում։ Հայրենական պատերազմի առաջին իսկ օրերից աշխատել է զինվորական թերթերի խմբագրություններում։ Բեռլինի համար մղվող մարտերում ծանր վիրավորվել է։ Ապաքինվելուց հետո աշխատել է Գերմանիայում Խորհրդային ռազմական ադմինիստրացիայի «Սովետսկոյե պովո» թերթում։ 1959-1966 թվականներին եղել է Ուկրաինայի գրողների միության վարչության նախագահի տեղակալ։


== Մահը ==
Մահացել է 1981 թվականին։ Թաղված է Կիևի Բայկովե գերեզմանատանը։


== Պարգևներ ==
Ստալինի 3-րդ աստիճանի մրցանակ, 1951
Տարաս Շևչենկոյի անվան ՈւԽՍՀ պետական մրցանակ, 1975
Կարմիր աստղի երկու շքանշան (1942, 1944)
Հայրենական պատերազմի 1-ին աստիճանի շքանշան (1945)


== Ստեղծագործություններ ==
Տպագրվել սկսել է 1930-ական թվականներին։

«Աստղերի ուղին», վեպ-տրիլոգիա, 1943-1947
«Ճերմակ բոց», 1952
«Մարզադաշտ», 1954
«Սովորական կյանք», 1957
«Արծաթյա շոգենավը», 1961
«Մատվենյան նեղուց», 1962
«Դաժան ընկեր», 1963
«Չորրորդ վաշտը», 1965
«Դատավոր Մալախովի գործը», 1959
«Կոմերիտական գիշերներ», 1967
«Պատվո լեգիոն», 1970
«Մադոնա», 1973
«Բանալի», 1978Պիեսներ

«Երկրորդ ճակատում», 1949
«Կյանքը նորից է սկսվում», 1950Կինոսցենարներ

«Երբ սկսվում է պատանեկությունը», 1959
«Ծաղիկը քարի վրա», 1962


== Գրականություն ==
Моргаенко П. Вадим Собко // Літературні портрети. - К., 1960. - Т. 2.
Письменники Радянськоі Україні. Біобібліографічний довідник. - К., 1970.


== Ծանոթագրություններ ==
Վիլլեմս Ֆլորան

Վիլլեմս Ֆլորան (ֆր.՝ Florent Willems, հունվարի 8, 1823(1823-01-08)[…], Լիեժ, Վալոնիա, Բելգիա - հոկտեմբերի 23, 1905(1905-10-23), Փարիզ)՝ բելգիացի գեղանկարիչ։


== Կենսագրություն ==
Գեղարվեստական կրթություն չի ստացել։ Գեղանկարչության մեջ կայացել է կրկնօրինակման և Միլանում հին կտավների վերանորոգման ճանապարհով։ Տեղի ակադեմիայում հաճախել է դասախոսությունների։ Հետագա ուսման համար անհրաժեշտ միջոցներ ստանալու համար Բրյուսելի պատկերասրահում ռեստավրատոր էր աշխատում։ Ուսումնասիրում էր XVII դարի հոլանդացի նկարիչների վարպետությունը։

1842 թվականին 19 տարեկանում առաջին անգամ ցուցսդրեց իր աշխատանքները Բրյուսելյան պատկերասրահում։ 1844 թվականին հաստատվեց Փարիզում, որտեղ նրա նկարները մեծ հեղինակություն էին վայելում։
Գեղանկարչություն էր դասավանդում Բրյուսելի գեղարվեստի ակադեմիայում։ Նրա հայտնի աշակերտների շարքում էին Շառլ Բոնեն և այլք։


== Ստեղծագործություն ==
Դիմանկարիչ և ժանրային նկարիչ։ Նկարների համար սյուժե քիչ քանակությամբ վերցնում էր պատմությունից, հատկապես ֆլամանդական և ժամանակակից բելգիական հասարակության արիստոկրատական խավի ներկայացուցիչների կենցաղից։ Նրա ստեղծագործությունների բնորոշ գիծը եզակի նրբագեղությունն էր, նա հատկապես հռչակ ձեռք բերեց մետաքսե և կերպասե գործվածքներին փայլ հաղորդելով, որով նա մոտենում էր Գաբրիել Մետսյուի և Գերարդ Տերբորխի վարպետությանը։
Նրա հայտնի կտավներից են՝ «Այց», «Մարիա Մեդիչին այցելում է Ռուբենսին», «Զինագործ», «Թութակով տիկինը», Չիկագոյի թանգարանում «Ամուսնական մատանի», «Ժաննա դ Արկի գերումը», «Բարև»


== Պարգևներ ==
Լեոպոլդ 1-ի շքանշանի ասպետ (1851)
Պատվավոր Լեգեոնի շքանշանի ասպետ (1853)
Պատվավոր Լեգեոնի շքանշանի սպա (1854)
Լեոպոլդ 1-ի շքանշանի սպա
Լեոպոլդ 1-ի շքանշանի կոմանդոր (1860)
Պատվավոր Լեգեոնի շքանշանի կոմանդոր (1878)


== Ծանոթագրություններ ==


== Արտաքին հղումներ ==
Florent Willems(1823—1905)(անգլ.)
Ավի Դեքի

Ավի Դեքի, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 35 կմ հարավ-արևելք։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կին Էնդատե

Կին Էնդատե (ճապ.՝ 円館 金, դեկտեմբերի 15, 1960(1960-12-15), Իվաիձումի, Shimohei district, Իվատե, Ճապոնիա), ճապոնացի սիրող-աստղագետ և աստերոիդների հայտնաբերող։ Ծնվել է Իվաիձումի քաղաքում Իվատե պրեֆեկտուրայում, ավարտել է դիզայնի դպրոց։
Կին Էնդատեն հանդիսանում է աստերոիդների հայտնաբերողներից ամենահաջողակներից մեկը։ Աստղալուսանկարչությամբ նա սկսել է զբաղվել բավականին վաղուց, դեռևս միջնակարգ դպրոցում, սակայն խորացված աստղագիտական դիտարկուներ սկսել է կատարել միայն 1986 թվականից։ Իր գործունեության ընթացքում նա հայտնաբերել է ավելի քան 594 աստերոիդ, դրանց մեծամասնությունը մեկ այլ ճապոնացի աստղագետ Կաձուրո Վատանաբեյի հետ, դրանց թվում տրոյացի աստերոիդ ((5648) 1990 VU1) և մարսը-հատող ((6500) Կոդայրա)։
Նրա պատվին է անվանվել (4282) Էնդատե աստերոիդը, իսկ մեկ այլ աստերոիդ անվանվել է նրա հարազատ քաղաքի պատվին՝ (4460) Բիհորո։


== Տես նաև ==
Կոյո Կավանասի
Յոսիսադա Սիմիձու
Ցուտոմու Սեկի


== Ծանոթագրություններ ==


== Գրականություն ==
Ջոն Ռոբերտ Սպենսեր և Ժաքլին Միտոն. Մեծ գիսաստղի բախումը. Քեմբրիջի համալսարանի հրատարակչություն, 1995. էջեր՝ 13-14


== Արտաքին հղումներ ==
D/1993 F2 Շումեյկեր-Լևի 9 Գիսաստղի մասին տեղեկություններ։ Ստացված է՝ 16 հունվար 2010։
Նադեժդինո (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՆադեժդինոՆադեժդինո (ուկրաիներեն՝ Надеждине), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1855 թվականին։
2001 թվականի տվյալներով Նադեժդինո գյուղում բնակվում էր 377 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 377 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Պոլտավկա (գյուղ, Կոնստանտինովսկի շրջան)

Նովայա Պոլտավկա (ուկրաիներեն՝ Нова Полтавка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նովայա Պոլտավկա գյուղում բնակվում էր 502 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պավլենկով (Ռոդիոնովո-Նեսվետայսկի շրջան)

Պավլենկով (ռուս.՝ Павленков), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Ռոդիոնովո-Նեսվետայսկի գյուղական համայնքի կազմի մեջ։
Բինդերնայմ

Բինդերնայմ (ֆր.՝ Bindernheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 899 մարդ, բնակչության խտությունը` 135.80 մարդ/կմ²։ Բնակավայրը զբաղեցնում է 6.62 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 35 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 615 աշխատունակ (15-64 տարեկան) բնակիչ, որոնցից ակտիվ էին 494-ը, իսկ ոչ ակտիվները` 121։ Ակտիվության ցուցանիշը կազմում է 80,3 %։ 494 աշխատունակ մարդկանցից աշխատել է 466 անձ (263 տղամարդ և 203 կին)։ Գործազուրկ են եղել 28 անձ (9 տղամարդ և 19 կին)։ 121 անաշխատունակներից 51-ը եղել են աշակերտներ կամ ուսանողներ, 42-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սարիբեկ Դարբինյան

Սարիբեկ Ղազարի Դարբինյան (1918, Մարտունու շրջան - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Սարիբեկ Դարբինյանը ծնվել է 1918 թվականին Մարտունու շրջանի Մարտունի ավանում, չքավոր գյուղացու ընտանիքում։ 1938 թվականին ավարտել է Մարտունու շրջկենտրոնի Ս. Մ. Կիրովի անվան միջնակարգ դպրոցը։ Միջնակարգ դպրոցի բարձր դասարաններում սովորելուն զուգընթաց դասավանդել է դպրոցին կից գործող լիկկայանում։ 1941 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի պատմության ֆակուլտետը։ 1941 թվականի նոյեմբերից մինչև 1942 թվականի փետրվարն աշխատել է Անիի շրջանի Ձիթհանքով գյուղի միջնակարգ դպրոցում՝ որպես ուսումնական մասի վարիչ։
1942 թվականի հունվարի 25-ին Դարբինյանը զորակոչվել է կարմիր բանակ։ 409-րդ հրաձգային դիվիզիայից գործուղվել է Բաքու՝ ռազմական ուսումնարանում սովորելու։ 1942 թվականի հոկտեմբերին 165-րդ հետևակային հարվածային բրիգադի հետ մեկնել է ռազմաճակատ, կռվել Տուապսեից հյուսիս-արևմուտք ընկած լեռներում։ 1942 թվականի նոյեմբերին մարտերից մեկում Դարբինյանը ծանր վիրավորվել է, փոխադրվել հոսպիտալ։ Բուժվելուց հետո զորացրվել է։ Մարտական ծառայությունների համար Դարբինյանը պարգևատրվել է «Հայրենական պատերազմի» 2-րդ աստիճանի շքանշանով, «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», 1941-1945 թթ. թիկունքի քաջարի աշխատանքի համար, «Աշխատանքային գերազանցության համար» մեդալներով ու պատվոգրերով։
Զորացրվելուց հետո Դարբինյանն աշխատել է Մարտունու շրջժողկրթբաժնում, որպես դպրոցական տեսուչ։ 1948-1950 թվականներին եղել է Մարտունու Ս. Մ. Կիրովի անվան միջնակարգ դպրոցի ուսումնական մասի վարիչը։ 1950 թվականից տնօրենի պաշտոն է վարել շրջկենտրոնի դպրոցներում։


== Պարգևներ ==
Հայրենական պատերազմի 2-րդ աստիճանի շքանշան
«Կովկասի պաշտպանության համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
1941-1945 թթ. թիկունքի քաջարի աշխատանքի համար մեդալ
«Աշխատանքային գերազանցության համար» մեդալ


== Ծանոթագրություններ ==
Սանտ Ագատա լի Բատիատի

Սանտ Ագատա լի Բատիատի (իտալերեն՝ Sant'Agata li Battiati), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 9703 մարդ, բնակչության խտությունը կազմում է 3430 մարդ/կմ²։ Զբաղեցնում է 3 կմ² մակերես տարածք։ Փոստային ինդեքսն է՝ 95030։ Հեռախոսային կոդը՝ 095։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լավենոնե

Լավենոնե  (իտալերեն՝ Lavenone) կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 659 մարդ, խտությունը՝ 21 մարդ/կմ²։ Զբաղեցնում է 31կմ² տարածք։ Փոստային ինդեքս՝ 25070։ Հեռախոսային կոդ՝ 0365։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0365 823698
Էլեկտրոնային հասցե։ info@comune.lavenone.bs.it
Գլախվոր կայք։ http://www.comune.lavenone.bs.it/


== Արատաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մազի (քաղաք)

Մազի(իտալերեն՝ Masi), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 1803 մարդ (2008 թվականի տնյալներով)։ Բնակչության միջին խտությունը 132 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 35040։ Հեռախոսային կոդ՝ 0425։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0425 591130
Էլեկտրոնային փոստ՝ ufficio.protocollo@comune.masi.pd.it
Պաշտոնական կայք՝ http://www.comune.masi.pd.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(449) Համբուրգա

(449) Համբուրգա (անգլ.՝ Hamburga), աստերոիդ աստերոիդների հիմնական գոտում։ Հայտնաբերվել է 1899 թվականի հոկտեմբերի 31-ին Մաքս Վոլֆի և Առնոլդ Շվասմանի կողմից Հայդելբերգում։
Միջին հեռավորությունը Արեգակից կազմում է 2,55138 ա. մ., առավելագույնը մոտենում է 2,1099 ա. մ. հեռավորության վրա և հեռանում 2,9929 ա. մ.։ Արեգակի շուրջ մեկ ամբողջական պտույտ է կատարում 1488,54 երկրային օրվա ընթացքում, իր ուղեծրով շարժվելով միջինում 0,241847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,09° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(449) Համբուրգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաբկեն Չոբանյան

Բաբկեն Սամվելի Չոբանյան (հոկտեմբերի 9, 1977(1977-10-09), Լենինական, Հայկական ԽՍՀ, ԽՍՀՄ), հայ դերասան, 2015 թվականին Երևանի քաղաքապետարանի կողմից պարգևատրվել է «Երևան քաղաքի մշակույթի պատվավոր գործիչ» հուշամեդալով։ ՀՀ վաստակավոր արտիստ (2019) ։ Հայտնի է «Կյանք ու կռիվ 2. 25 տարի անց» ֆիլմում Արմանի դերակատարմամբ, «Հատուկ բաժին» կարճամետրաժ սերիալում Ռոբի դերակատարմամբ, ինչպես նաև «Հոսանքին հակառակ» հեռուստանովելում Արմենի դերակատարմամբ ու «Հանդիպման վայր» ֆիլմում Տիգրանի դերակատարմամբ։ «Անհայտ բաժանորդ» ֆիլմում մարմնավորել է Ռոբերտի դերը։


== Կենսագրություն ==
Բաբկեն Չոբանյանը ծնվել է 1977 թվականի հոկտեմբերի 9-ին Շիրակի մարզի Գյումրի քաղաքում։ 4-րդ դասարանից սկսել է հաճախել Աննա Պետրոսյանի դպրաթատրոն, որը գործում էր եկեղեցուն կից։ 1994 թվականին ավարտել է Գյումրիի թիվ 7 միջնակարգ դպրոցը։ 1994-1998 թվականներին սովորել է Երևանի թատրոնի և կինոյի պետական ինստիտուտի դերասանական ֆակուլտետում։ 1999-2007 թվականներին աշխատել է Գյումրու Վարդան Աճեմյանի անվան պետական դրամատիկական թատրոնում։ Դրա հետ մեկտեղ նա աշխատել է նաև ԵԹԿՊԻ Գյումրիի մասնաճյուղում` որպես դերասանի վարպետության և բեմական խոսքի դասախոս, ինչպես նաև Գյումրիի «Ցայգ» հեռուստաընկերությունում` որպես հաղորդավար։ 2007 թվականից աշխատում է Երևանի Հ.Ղափլանյանի անվան պետական դրամատիկական թատրոնում` որպես դերասան։ 2019 թվականի սեպտեմբերի 20-ին արժանացել է ՀՀ վաստակավոր արտիստի կոչման։


== Անձնական կյանք ==
Ամուսնացած է։ Ունի երկու որդի՝ Սամվելը և Արամը։


== Դերեր ներկայացումներում ==


== Ծանոթագրություններ ==
Մարիոնլիսթ մարզադաշտ

«Մարիոնլիսթ» (նորվ.՝ Marienlyst stadion), մարզադաշտ Նորվեգիայի Բուսկերուդ ֆյուլքեի Դրամեն քաղաքում։ Ունի 8935 տարևողունակություն։ 1967 թվականից հանդիսանում է Սթրյոմսգոդսեն ֆուտբոլային ակումբի մարզադաշտը։ 1947 թվականին Նորվեգիայի ֆուտբոլի գավաթի առաջնության «Վիկինգ» - «Մյոնդալեն» հանդիպիպումը մարզադաշտից դիտում էին շուրջ 17300 հանդիսական, ինչը համարվում է ռեկորդ այս մարզադաշտի համար։ «Սթրյոմսգոդսեն» ակումբի համար «Մարիոնլիսթ» մարզադաշտում ռեկորդը հանդիսանում է 1969 թվականի մայիսի 22-ին «Ռուսենբորգ» ակումբի հետ հանդիպումը, որին մասնակցում էին շուրջց 16687 հանդիսական։
«Մարիոնլիսթ» մարզադաշտում կայացել է 1932 թվականի Նորվեգիայի ֆուտբոլի գավաթի եզրափակիչը, որին մասնակցում էին «Ֆրեդրիկսթադ» և «Օրն-Հոթերն» թիմերը։ Մարզադաշտում կայացել է 1952 թվականի Օսլոյի ձմեռային օլիմպիական խաղերի հոկեի երկու հանդիպում։


== Արտաքին հղումներ ==
«Սթրյոմսգոդսեն» ակումբի պաշտոնական կայքը: Archived 2014-10-17 at the Wayback Machine. (անգլ.)
Քեմերոն Բոյս

Քեմերոն Բոյս (անգլ.՝ Cameron Boyce, մայիսի 28, 1999(1999-05-28), Լոս Անջելես, Կալիֆոռնիա, ԱՄՆ - հուլիսի 6, 2019(2019-07-06), Հյուսիսային Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասան և պարող, հայտնի է «Հայելիներ», «Արծվի աչք», «Համադասարանցիները», «Հետնորդները», «Հետնորդները 2» գեղարվեստական ֆիլմերում և Disney ալիքի «Ջեսի» սերիալում կատարած դերերով։


== Կենսագրություն ==
Քեմերոնն ապրում է Լոս Անջելեսում մոր՝ Լիբի Բոյսի ու կրտսեր քրոջ՝ Մայայի հետ։ Հետաքրքրվում է հիփ-հոփով, բրեյք դանսով, խաղում է բասկետբոլ։ Իր չորս ընկերների հետ կազմել է բրեյք դանսի X-MOB խումբը։ 2017 թվականին Քեմերոնն ավարտել է դպրոցը Կալիֆոռնիայում։


== Կարիերա ==
2008 թվականի մայիսին Բոյսն առաջին անգամ հայտնվել է հեռուստաէկրանին Panic! At the Disco ռոք խմբի «That Green Gentleman (Things Have Changed)» սինգլի (Pretty. Odd. ալբոմից) տեսահոլովակում։ Նույն թվականի հուլիսին նա կատարել է երկրորդական դեր «Գլխավոր հոսպիտալ։ Գիշերային հերթափոխ» գիշերային օճառային օպերայում։ Օգոստոսին նա խաղացել է «Հայելիներ» սարսափ ֆիլմում և նկարահանվել «Արծվի աչք» ֆիլմում։ 2010 թվականի հունիսին Բոյսը կատարել է Քեյթի Ֆեդերի դերը «Համադասարանցիները» կատակերգությունում։
2011 թվականի ապրիլին որպես հյուր հայտնվել է Disney ալիքի «Բռնվիր, Չարլի սերիալում։ Նույն ամսում նա՝ որպես պարողներից մեկը, Արքայազն Ուիլյամի և Քեյթ Միդլթոնի հարսանյաց հանդեսի օրը ելույթ է ունեցել American Broadcasting Company ալիքի «Պարեր աստղերի հետ» շոուում։ Նույն թվականի հունիսին նա կատարել է ոչ մեծ դեր «Ջոդի Մոդին ու ոչ ձանձրալի ամառը» ընտանեկան կատակերգությունում՝ մարմնավորելով Ջուդիի դասընկերներից մեկին։ Մեկ ամիս անց նա եղել է պարողներից մեկը  Disney ալիքի «Պարային համաճարակ» սերիալում (մեկ սերիա)։ 2011 թվականի սեպտեմբերից մինչև 2015 թվականը Բոյսը կատարել է գլխավոր դերերից մեկը (Լյուկ Ռոս) Disney ալիքի «Ջեսի» հեռուստասերիալում։ 2013 թվականի հուլիսին թողարկվել է «Համադասարանցիները» ֆիլմի երկրորդ մասը, որում նույնպես խաղացել է Քեմերոնը։ Նա նկարահանվել է նաև Disney ալիքի «Հետնորդները» ֆիլմում՝ կատարելով Սթերվելլա դե Վիլի որդու՝ Կառլոսի դերը։ 2017 թվականին թողարկվել է ֆիլմի երկրորդ մասը, որում նույնպես նա մարմնավորել է Կառլոսին։


== Ֆիլմագրություն ==


== Ծանոթագրություններ ==
Դենդրիտ (մետաղ)

Անվան այլ կիրառումների համար տե՛ս՝ Դենդրիտ (այլ կիրառումներ)
Դենդրիտ (հուն․՝ δένδρον (dendron) - ծառ), որևէ միներալի, մետաղի, ձուլվածքի, արհեստական միացության բյուրեղային գոյացում։ Սովորաբար լինում է ծառի ճյուղի, ձարխոտի տերևի կամ աստղի ձևով։ Առաջանում է հալոցքներից, գոլորշիներից կամ լուծույթներից՝ նյութի արագ բյուրեղացման ժամանակ, բյուրեղների աճի նեղված պայմաններում (օրինակ, ապարների կամ միներալների ճեղքերում, մածուցիկ միջավայրում, փուխր կավային առաջացումներում)։ Բնության մեջ սովորաբար հանդիպում են բնածին պղնձի, ոսկու, արծաթի և այլ մետաղների դենդրիտներ։ Բնորոշ է նաև պիրոլյուզիտ, ուրանինիտ և այլ միներալնևրի համար։
Սեմյոն Յավտիսի

Սեմյոն Յավտիսի (ռուս.՝ Явтысый, Семён Николаевич, սեպտեմբերի 3, 1941(1941-09-03), Nelmin-Nos, Զապոլյարնի շրջան - մարտի 12, 1973(1973-03-12), Զապոլյարնի շրջան), բևեռային օդաչու։ Եղել է առաջին նենեց օդաչուն։


== Կենսագրություն ==
Ծնվել է եղջերվաբույծի ընտանիքում, Նելմին-Նոս գյուղակում։ 1961 թվականին ավարտել է Նենեցական գիշերօթիկ դպրոցը։ 1964 թվականին ավարտել է օդաչվական ուսումնարանը Կրեմենչուգում։ 1964 թվականից եղել է Նարյան Մարի ավիաշարքի Մի-4 ուղղաթիռի երկրորդ օդաչուն, իսկ 1969 թվականից` այդ ուղղաթիռի հրամանատարը։
Մահացել է 1973 թվականի մարտի 12-ին, Ներուտ գետի գետաբերանի շրջանում ուղղաթիռի վթարից, հյուսիսարևելյան Նարյան Մարից 67 կմ հեռու։


== Աղբյուրներ ==
Սեմյոն Յավտիսիի կյանքին է նվիրված նենեց բանաստեղծ Պրոկոպի Յավտիսի «Թևավոր սահնակներ» բանաստեղծությանը։
Սեմյոն Յավտիսիի անունով է կոչվել մի փողոց Նարյան Մարում և մեկ թաղամաս Նելմին Նոս գյուղում։
1973 թվականին վթարի ենթարկված Մի-4 ուղղաթիռի զոհված անձնակազմին նվիրված հուշատախտակ է տեղադրվել Նարյան Մարի օդանավակայանի տարածքում։
2019 թվականին Նելմին Նոս գյուղում տեղադրվել է Սեմյոն Յավտիսիի հուշարձանը։


== Ընտանիք ==
Ոչ հարազատ եղբայր` Պրոկոպի Յավտիսի (1932—2005 թվականներ)` նենեց բանաստեղծ, արձակագիր և նկարիչ։


== Ծանոթագրություններ ==


== Արտաքին հղումներ ==
Ненецкий автономный округ. Энциклопедический словарь / Л. Ю. Корепанова (гл. ред.). — М.: Аванта+, 2001. — 304 с. — ISBN 5-8483-0040-2
Սեմյոն Յավտիսի
Նենեցական ավիացիայի լեգենդը Archived 2020-10-26 at the Wayback Machine.
Հյուսիսային երկնքի նվաճողը
Ցուցահանդես` նվիրված առաջին նենեց օդաչուին
Первые в НАО. Как увековечена память о первом летчике-ненце Семёне Явтысом Archived 2016-09-20 at the Wayback Machine.
«Буду лётчиком, буду летать…»
Արեգունի (գետ)

Անվան այլ կիրառումների համար տե՛ս՝ Արեգունի (այլ կիրառումներ)Արեգունի, Արեգունվո գետ, Գյունեյ, Սատանախաչ, Սատանաղան, Սատանաղաջ, գետակ Գեղարքունիքի մարզում։ Սկիզբ է առնում Սևանի լեռներից և Արեգունի գյուղից ներքև թափվում Սևանա լիճ։ Երկարությունը 8 կմ է։


== Ծանոթագրություններ ==
Խղճի խայթ 3։ Այն ինչ դուք կարող եք ուտել

Խղճի խայթ։ Այն ինչ մենք կարող ենք ուտել, 2009 թվականին նկարահանված համասեռամոլների մասին պատմող ռոմանտիկ կատակերգություն է, որի ռեժիսորն է Ք. Ալլան Բրոքանը։ Տիֆֆանին առայժմ միակ հերոսն է ով նկարահանվել է բոլոր 3 մասերում։


== Սյուժե ==
Կեյսին սիրահարվում է Զաք անունով մի տղայի։ Նրա ընկեր Տիֆֆանին օգնում է որպեսզի նա հրապուրի Զաքին և նրանք սոցիալական ցանցում ստեղծում են կեղծ էջ և այնտեղ տեղադրում Տիֆֆանիի նախկին ընկերոջ Ռայանի լուսանկարները։ Ամեն ինչ լավ է ընթանում մինչև այն ժամանակ երբ հայտնվում է Ռայանը...


== Ծանոթագրություններ ==
Մոնտորիո նեյ Ֆրենտանի

Մոնտորիո նեյ Ֆրենտանի (իտալերեն՝ Montorio nei Frentani), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 478 մարդ, բնակչության խտությունը կազմում է 15 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 86040, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բրունո Պերես

Բրունո Պերես (պորտ.՝ Bruno Peres, մարտի 1, 1990(1990-03-01), Սան Պաուլո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս Ռոմայից վարձավճարով հանդես է գալիս Սան Պաուլուի կազմում։ Խաղում է աջ պաշտպանի դիրքում։


== Ակումբային կարիերա ==


=== Վաղ կարիերա ===
Պրոֆեսիոնալ ֆուտբոլիստի կարիերան Պերեսը սկսել է Աուդաքս Սան Պաուլուում։ Իր պրոֆեսիոնալ դեբյուտը նշել է 2010 թվականի փետրվարի 21-ին՝ Ունիան Բարբարենսեի դեմ խաղում։ 2010 թվականին նա վարձավճարով միացավ Բրագանտինոյին։ Ակումբի կազմում իր առաջին հանդիպումը անցկացրեց մայիսի 7-ին՝ Ամերիկա Մինեյրոյի դեմ խաղում։ Իր առաջին գոլը պրոֆեսիոնալ կարիերայում խփեց հունիսի 1-ին՝ Բրազիլենսեի դեմ խաղում։ Բրագանտինոյի կազմում նա անցկացրեց 6 հանդիպում՝ խփելով 1 գոլ։
2011 թվականին Պերեսը վարձավճարով տեղափոխվեց Գուարանի։ Իր դեբյուտը ակումբի կազմում նշեց հուլիսի 26-ին՝ Դուկի դի Կաշիասի դեմ խաղում։ Գուարանիի կազմում նա անցկացրեց 33 հանդիպում։


=== Սանտոս ===
2012 թվականի հուլիսի 5-ին Պերեսը 1․5 տարվա վարձավճարով տեղափոխվեց Սանտոս։ Իր դեբյուտը նշեց հուլիսի 8-ին՝ Գրեմիոյի դեմ խաղում։ Իր առաջին գոլը ակումբի կազմում խփեց հուլիսի 29-ին՝ Պոնտե Պրետայի դեմ խաղում։ Իր առաջին մրցաշրջանում նա անցկացրեց 27 հանդիպում՝ դառնալով 2 գոլի հեղինակ։
2013 թվականի հունվարի 15-ին Պերեսը 4 տարվա պայմանագիր կնքեց Ինտերնասիոնալի հետ, սակայն 3 օր անց գործարքը չեղյալ հայտարարվեց, ինչից հետո Սանտոսը գնեց բրազիլացու ամբողջ տրանսֆերը։ Ակումբի կազմում Պերեսը անցկացրեց 2 մրցաշրջան՝ մասնակցելով 68 հանդիպման և դառնալով 4 գոլի հեղինակ։


=== Տորինո ===
2014 թվականի հունիսի 16-ին Պերեսը 2 միլիոն եվրոյի դիմաց տեղափոխվեց Տորինո։ Իր դեբյուտը Սերիա A-ում նշեց սեպտեմբերի 21-ին՝ Վերոնայի դեմ խաղում։ Իր առաջին հանդիպումը թիմի մեկնարկային կազմում անցկացրեց սեպտեմբերի 24-ին՝ Կալյարիի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը Իտալիայում խփեց 2014 թվականի նոյեմբերի 30-ին՝ Յուվենտուսի դեմ խաղում։ 2015 թվականի փետրվարի 1-ին՝ Սամպդորիայի դեմ խաղում բրազիլացին դարձավ գոլի և գոլային փոխանցման հեղինակ, ինչի շնորհիվ Տորինոն հաղթեց 5-1 հաշվով։ 2015 թվականի ապրիլի 29-ին Պերեսը բացեց խաղի հաշիվը Պալերմոյի դեմ խաղում։ 2015 թվականի նոյեմբերի 26-ին նա երկարաձգեց իր պայմանագիրը ակումբի հետ մինչև 2020 թվականը։ Տորինոյի կազմում Պերեսը անցկացրեց 68 հանդիպում՝ դառնալով 7 գոլի և 12 գոլային փոխանցման հեղինակ։


=== Ռոմա ===
2016 թվականի օգոստոսի 16-ին Պերեսը 12․5 միլիոն եվրոյի դիմաց տեղափոխվեց Ռոմա։ Իր դեբյուտը ակումբի կազմում նշեց օգոստոսի 20-ին՝ Ուդինեզեի դեմ խաղում։ Իր առաջին հանդիպումը եվրոպական առաջնություններում անցկացրեց օգոստոսի 23-ին՝ Եվրոպայի Լիգայի որակավորման փլեյ օֆֆ փուլի Պորտուի դեմ խաղում։ Իր առաջին գոլը ակումբի կազմում խփեց 2017 թվականի հունվարի 29-ին՝ Սամպդորիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի հուլիսի 12-ի դրությամբ


== Նվաճումներ ==


=== Ակումբային ===
Սանտոս

Ռեկոպա Սուդամերիկանա․ 2012


== Ծանոթագրություններ ==


== Արտաքին հղումներ ==
Պերեսի պաշտոնական Ինստագրամի էջը
Պերեսը transfermarkt-ում
Պերեսը soccerbase.com-ում
Պերեսը WhoScored.com կայքում
Պերեսը Ռոմայի պաշտոնական կայքում Archived 2018-04-18 at the Wayback Machine.
Պերեսը ՈՒԵՖԱ-ի պաշտոնական կայքում
Աբու Կուբեյս

Աբու Կուբեյս (արաբ․՝  جبل أبي قبيس‎‎), մեկը լեռներից, անմիջական հարևանությամբ արևելքից՝ Քաաբաից Մեքային։ Բարձրությունը 420 մետր։ Աբու Կուբեյսը մեկ ուրիշ լեռան՝ Կուայկաանի հետ, գտնվելով Քաաբաից արևմուտք, անվանվում են Ալ Ախշաբեին (լեռ - «մեծ լեռ» բառի հոգնակիից)։
Լեռան պատմությունը պարունակում է մի շարք ավանդույթներ, որն առնչվում է պատմական իսլամի և հադժի կատարման հետ. ջրհեղեղից հետո լեռան վրա թաղված են առաջին մարդիկ՝ Ադամը, Եվան և Սիֆը (Շիֆ)։ Հենց այս լեռան վրա էլ հայտնաբերվել է սև քարը։


== Արտաքին հղումներ ==
Տարիխ նանա և բուլգար